**OBČINA RENČE-VOGRSKO PREDLOG**

**OBČINSKI SVET SKRAJŠANI POSTOPEK**

*NASLOV:*

## ODLOK O spremembah IN DOPOLNITVAH Odloka o OBČINSKIH TAKSAH

*PRAVNA PODLAGA:*

* 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1,
* 18. člena Statuta Občine Renče-Vogrsko Uradni list RS, št. 22/12 – UPB, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Predlagane spremembe odloka o občinskih taksah se predlagajo zaradi sprememb in dopolnitev Odloka o oglaševanju s katerim se je določilo nov način plačevanja namestitve oglasov in plakatov.

Predlaga se sprejetje odloka po skrajšanem postopku zaradi manj zahtevnih sprememb.

*RAZLOGI ZA SPREJETJE ODLOKA:*

Pri zaračunavanju stroškov nameščanja in odstranjevanje plakatov v Občini Renče-Vogrsko se bo v bodoče občina posluževala Cenika storitev nameščanja in odstranjevanja plakatov v Občini Renče-Vogrsko, ki ga bo sprejel župan. Zato je potrebna sprememba Odloka o občinskih taksah. Nov način zaračunavanja bo bolj praktičen, uporabnikom bolj razumljiv in enostavnejši od zaračunavanja s točkami in občinskimi taksami kot je določeno v dosedanjem Odloku o občinskih taksah in Odloku o oglaševanju. Obenem bo zaračunavanje stroškov plakatiranja podobno ali primerljivo z načini kot ga uporabljajo sosednje občine. Sprememba odloka o občinskih taksah skupaj s spremembami odloka o oglaševanju pomeni ureditev upravljanja stalnih objektov in naprav za oglaševanje in ureditev dejavnosti oglaševanja na njih na območju občine Renče-Vogrsko.

Predlaga se sprejetje odloka po skrajšanem postopku zaradi manj zahtevnih sprememb.

*OCENA STANJA:*

Trenutno upravljanje stalnih objektov za oglaševanje v Občini Renče-Vogrsko ni urejeno.

*CILJI IN NAČELA:*

Sprememba odloka o oglaševanju, skupaj s spremembami odloka o občinskih taksah ter v povezavi s Seznamom lokacij stalnih objektov in naprav za oglaševanje ter Cenikom storitev nameščanja in odstranjevanja plakatov v Občini Renče-Vogrsko bo nudila pravno podlago za upravljanje s stalnimi objekti za oglaševanje, s čemer bosta določena red in preglednost oglaševanja.

*FINANČNE IN DRUGE POSLEDICE:*

Odlok nima neposrednih finančnih posledic, tehnično se bo spremenil način obračunavanja stroškov oglaševanja.

Pripravil:

Primož Plahuta

Strokovni sodelavec VII/2 (II)

Predlog odloka:

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 18. člena Statuta Občine Renče-Vogrsko Uradni list RS, št. 22/12 – UPB, 88/15 in 14/18) je občinski svet Občine Renče-Vogrsko na \_\_\_\_\_\_\_ seji dne \_\_\_\_\_ sprejel

O D L O K   
o spremembah in dopolnitvah Odloka o občinskih taksah

**1. člen**

V Odloku o občinskih taksah (Uradno glasilo Občine Renče–Vogrsko, št. 7/2011 in 5/2015) se v 2. členu druga alineja črta.

Dosedanji tretja in četrta alineja postaneta druga in tretja alineja.

**2. člen**

V Tarifi občinskih taks se 3. točka črta.

Dosedanji 4. in 5. točka postaneta 3. in 4. točka.

**3. člen**

Ta odlok začne veljati naslednji dan po objavi v Uradnih objavah v občinskem glasilu, uporabljati pa se začne 1. februarja 2024.

Št.

Bukovica, dne

Tarik Žigon

župan